#SCOOP ถ้าขนส่งสาธารณะไปถึงนอกเมืองมากขึ้น เราจะแก้ปัญหาแบบที่ #รับปริญญามธ เจอได้รึป่าว?

เมื่อวันอาทิตย์ที่ผ่านมาหลายคนคงเห็นดราม่า #รับปริญญามธ ที่ปีนี้ย้ายไปจัดที่วิทยาเขตรังสิต และพบว่ารถติดไม่เป็นท่าแบบที่ 3-4 ชั่วโมงก็ยังคงติดอยู่ที่เดิม ส่วนหนึ่งคนพูดถึงการจัดการของมหาลัยฯ ทั้งกำหนดการที่รวมทุกคณะไว้วันเดียว การจัดสรรการจราจรที่ไม่ดีพอจนรองรับรถไม่ไหว

ปฏิเสธไม่ได้ว่าหลายคนที่เดินทางจากในเมืองก็ต้องขับรถไป ด้วยเหตุผลที่ว่าเดินทางไม่สะดวก มีเพียงรถตู้ รถประจำทาง สองแถว รถไฟเท่านั้น ซึ่งในเวลาปกติก็แทบจะรองรับไม่พออยู่แล้ว ช่วงมีงานพิเศษนั้นไม่ต้องพูดถึง ก็เลยเป็นสาเหตุที่ทำให้หลายคนเลือกใช้รถยนต์มากกว่า

แล้วถ้าเรามีรถที่ไปไกลถึงรังสิตได้ คนจะนั่งขนส่งมากขึ้นและระบายคนได้เร็วกว่านี้ไหม?

ขนส่งหนึ่งที่มีความเป็นไปได้ที่สุดคือ #รถไฟฟ้าชานเมืองสายสีแดง ที่ตอนนี้สิ้นสุดที่ฟิวเจอร์ฯรังสิต ซึ่งส่วนต่อขยายถึงสถานีมธ.รังสิตจะเสร็จในปี 2571 (?) เป็นโครงการที่อนุมัติปี 62 และระบุว่าจะเสร็จปี 65 แต่ก็เลื่อนไปจนครม.พึ่งอนุมติใหม่อีกครั้งปีนี้

ระบบรถไฟชานเมืองที่เชื่อมใจกลางเมืองกับชานเมืองแบบนี้จะช่วยให้การเดินทางครอบคลุมมากขึ้น ไม่ต้องกลัวว่าขึ้นขนส่งฯ แล้วจะเสียแพงกว่าเดิมเพราะต้องไปต่อมอไซค์ แท็กซี่ไกล ๆ ระบบที่เห็นได้ชัดคือในญี่ปุ่น ซึ่งข้อดีคือสะดวกต่อคนที่ต้องเดินทางมาทำงาน/เรียน ในเมือง อีกทั้งช่วยกระตุ้นเศรษฐกิจให้เมืองมีชีวิต ออกไปใช้จ่ายได้มากขึ้น

เรื่องนี้คงตอบไม่ได้ซะทีเดียวว่าจะช่วยแก้ปัญหานี้ได้ไหม แต่เชื่อว่าหากเราฝันที่จะอยากเห็นคนใช้รถส่วนตัวน้อยลง การทำระบบขนส่งให้แข็งแรง ราคาถูก และครอบคลุมยังเป็นปัจจัยสำคัญที่จะทำให้คนอยากหันมาใช้ขนส่งสาธารณะได้ในระยะยาว